สำนักงานปลัดสำนักนายกรัฐมนตรี เปิดเผยจำนวนผู้ขอใช้ตราสัญลักษณ์พระราชพิธีบรมราชาภิเษก พร้อมเชิญชวนทุกภาคส่วนราวมเผยแพร่ตราสัญลักษณ์ให้กว้างขวาง
นางประภาศรี บุญวิเศษ รองปลัดสำนักนายกรัฐมนตรี ในฐานะประธานคณะอนุกรรมการฝ่ายกลั่นกรองการขอใช้ตราสัญลักษณ์พระราชพิธีบรมราชาภิเษกพุทธศักราช 2562 เปิดเผยว่า ขณะนี้มีผู้ยื่นแบบคำขออนุญาตใช้ตราสัญลักษณ์ฯจำนวนมากกว่า 650 ราย โดยคณะอนุกรรมการฝ่ายกลั่นกรองการขอใช้ตราสัญลักษณ์ฯ ได้พิจารณาคำร้องขออนุญาตที่ได้มีการยื่นเข้ามาตั้งแต่วันที่ 1-31 มีนาคม 2562 มีผู้ได้รับอนุญาตให้เชิญตราสัญลักษณ์ฯ ไปแล้ว จำนวน 587 แบบคำขอ โดยแยกเป็นประเภท เสื้อโปโล จำนวน 487 แบบคำขอ รวมจำนวนกว่า 7,600,000 ตัว นอกจากนี้ยังมีหมวก ธง ป้ายประชาสัมพันธ์และซุ้มเฉลิมพระเกียรติ นาฬิกา และนิตยสาร สื่อสิ่งพิมพ์         รองปลัดสำนักนายกรัฐมนตรี กล่าวเพิ่มเติมว่า เพื่อเฉลิมพระเกียรติสมเด็จพระเจ้าอยู่หัวเนื่องในโอกาสมหามงคลพระราชพิธีบรมราชาภิเษก และให้ทุกภาคส่วนได้มีส่วนร่วมในการเผยแพร่ตราสัญลักษณ์ฯ อย่างกว้างขวาง หน่วยงานของรัฐ องค์กรภาคเอกชน มูลนิธิ สมาคม ชมรม หรือบริษัท/ห้าง/ร้าน สามารถยื่นแบบคำขออนุญาตเชิญตราสัญลักษณ์ฯ ได้ที่ คณะอนุกรรมการฝ่ายกลั่นกรองการขอใช้ตราสัญลักษณ์พระราชพิธีบรมราชาภิเษก สำนักงานปลัดสำนักนายกรัฐมนตรี ทำเนียบรัฐบาล เขตดุสิต กรุงเทพมหานคร 10300 โทร. 0 2283 4228-9 ตั้งแต่บัดนี้จนถึงวันที่ 4 พฤษภาคม 2563 โดยไม่มีค่าใช้จ่ายใด ๆ